CELEX: 32016R0657
Language: mt
Date: 2016-04-27 00:00:00
Title: Regolament ta' Implimentazzjoni tal-Kummissjoni (UE) 2016/657 tas-27 ta' April 2016 li jdaħħal denominazzjoni fir-reġistru tal-ispeċjalitajiet tradizzjonali garantiti (Lietuviškas skilandis (STG))

28.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 114/6
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/657
   tas-27 ta' April 2016
   li jdaħħal denominazzjoni fir-reġistru tal-ispeċjalitajiet tradizzjonali garantiti (Lietuviškas skilandis (STG))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 26 u l-Artikolu 52(2) tiegħu,
   Billi:
   
               (1)
            
            
               F'konformità mal-Artikolu 26 tar-Regolament (UE) Nru 1151/2012, il-Litwanja ppreżentat id-denominazzjoni “Lietuviškas skilandis” bil-ħsieb li din tkun tista' tiġi rreġistrata fir-reġistru tal-Ispeċjalitajiet Tradizzjonali Garantiti previst bl-Artikolu 22 tar-Regolament (UE) Nru 1151/2012.
            
         
               (2)
            
            
               Id-denominazzjoni “Skilandis” kienet ġiet irreġistrata qabel (2) mingħajr riżerva tad-denominazzjoni skont l-Artikolu 13(1) tar-Regolament tal-Kunsill (KE) Nru 509/2006 (3) bħala speċjalità tradizzjonali garantita. Wara l-proċedura nazzjonali ta' oppożizzjoni msemmija fit-tieni subparagrafu tal-Artikolu 26(1) tar-Regolament (UE) Nru 1151/2012, id-denominazzjoni “Skilandis” ġiet ikkomplimentata bit-terminu “Lietuviškas” li jidentifika l-karattru tradizzjonali u speċifiku tagħha, skont it-tielet subparagrafu tal-Artikolu 26(1) tar-Regolament (UE) Nru 1151/2012.
            
         
               (3)
            
            
               Il-Kummissoni eżaminat it-talba mressqa tad-denominazzjoni “Lietuviškas skilandis” u sussegwentement ippubblikatha f'Il-Ġurnal Uffiċjali tal-Unjoni Ewropea
                   (4).
            
         
               (4)
            
            
               Billi l-Kummissjoni ma rċeviet l-ebda stqarrija ta' oppożizzjoni skont l-Artikolu 51 tar-Regolament (UE) Nru 1151/2012, id-denominazzjoni “Lietuviškas skilandis” għandha tiddaħħal fir-reġistru,
            
         ADOTTAT DAN IR-REGOLAMENT:
   Artikolu 1
   B'dan, id-denominazzjoni “Lietuviškas skilandis” (STG) qed tiddaħħal fir-reġistru.
   L-ispeċifikazzjoni tal-prodott tal-STG “Skilandis” għandha titqies li hi l-ispeċifikazzjoni msemmija fl-Artikolu 19 tar-Regolament (UE) Nru 1151/2012 għall-STG “Lietuviškas skilandis” bir-riżerva tad-denominazzjoni.
   Id-denominazzjoni msemmija fl-ewwel paragrafu tidentifika prodott tal-Klassi 1.2. Prodotti tal-laħam (imsajra, immellħa, affumikati, eċċ.), kif elenkat fl-Anness XI tar-Regolament ta' Implimentazzjoni tal-Kummissjoni (UE) Nru 668/2014 (5).
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' April 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 343, 14.12.2012, p. 1.
   
      (2)  Ir-Regolament tal-Kummissjoni (UE) Nru 29/2010 tal-14 ta' Jannar 2010 li jdaħħal denominazzjoni fir-reġistru tal-ispeċjalitajiet tradizzjonali garantiti [Skilandis (STG)] (ĠU L 10, 15.1.2010, p. 1).
   
      (3)  Ir-Regolament tal-Kunsill (KE) Nru 509/2006 tal-20 ta' Marzu 2006 dwar prodotti agrikoli u oġġetti tal-ikel bħala speċjalitajiet tradizzjonali garantiti (ĠU L 93, 31.3.2006, p. 1). Ir-Regolament tħassar u nbidel bir-Regolament (UE) Nru 1151/2012.
   
      (4)  ĠU C 355, 27.10.2015, p. 28.
   
      (5)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).